《题栖云阁》
宋代·胡寅

青山画出天台障，溪流宛是桃源漾。
一庵深著翠微间，高阁更搴云气上。
道人於此几经春，七闰不作黄杨屯。
孤标如松自磊砢，爽气映竹长清真。
炉中寒灰与心寂，世味只今余好客。
横潭一笑得烹鲜，通道三杯酬蜡屐。
原君勿羡飞升天，亦莫面壁沉幽禅。
问云何心不出岫，归与吾党相周旋。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。